open-index/open-wikipedia-markdown huggingface dataset:
Offset (informatikk)

Innenfor informatikk er et **offset** innenfor en tabell eller en annen datastruktur navnet på et heltall som indikerer avstanden fra objektets begynnelse frem til et gitt element eller punkt. Alle elementer i objektet må være av samme størrelse i byte eller ord.

Dersom en tabell *A* inneholder bokstavene *abcdef*, vil elementet som inneholder bokstaven *c* ha en offset på 2 fra starten av *A*.

I lavnivå programmering (som f.eks. assembler), er et **offset** vanligvis antall adresser som adderes en baseadresse for å komme frem til en absolutt adresse. I denne opprinnelige betydningen av ordet, er en 8 bit byte benyttet til å spesifisere størrelsen på offset. I denne sammenheng er **offset** noen ganger kalt en relativ adresse.

I instruksjoner for IBM System/360, er et 12-bit offset innbakt innenfor bestemte instruksjoner med en skala mellom 0 og 4096 bytes. Ved instruksjonen for et ubetinget hopp (X'47F0Fxxx'), sørger en xxx 12 bit hexadesimal offset for å spesifisere antall byte fra base-registeret som programmet skal hoppe til.
Ill (Østerrike)

:*For elven med samme navn i Frankrike, se [[Ill]].*
**Ill** (iLL) er en elv vest i Vorarlberg i Østerrike og en av sideelvene til Rhinen fra høyre, den lengste i Alpene, og med en lengde på 75 kilometer. Elven har sitt utspring på nordsiden av fjellet Silvretta og renner nordvestover gjennom Vorarlberg. Ill passerer gjennom dalene Montafon og Walgau samt byen Feldkirch. 

Ill munner ut i Rhinen et par kilometer nordvest for Feldkirch («Illspitz») ved grensen til Sveits. Det er bygd flere demninger langs elven i sammenheng med vannkraftproduksjon.

Navnet er av keltisk opphav og av ordet ilara som betyr travel. Den eldste skriftlige kilde der elven nevnes er fra 1377 som *Yll*.

## Referanser
Erft

**Erft** er en elv i Nordrhein-Westfalen i Tyskland og en av sideelvene til Rhinen fra venstre. Elven har sitt utspring i Eifel nær Nettersheim og munner ut i Rhinen ved Neuss. Elven er 103 kilometer lang, noe som er mye kortere enn det den opprinnelig var. På grunn av et dagbrudd for brunkull i *Hambacher Loch* har elveleiet blitt endret. 

Erft har gitt navn til byen Erftstadt, som den renner igjennom, i tillegg til *[[kreis]]en* Rhein-Erft-Kreis. Erft renner også gjennom byene Bad Münstereifel, Euskirchen, Bergheim, Bedburg og Grevenbroich.

## Litteratur
* Holterman, Dirk & Herzog, Harald: *Der Erft-Radweg, Von der Quelle bis zur Mündung,* Bouvier-Verlag Bonn, 2. opplag 2004, ISBN 3-416-03029-X
Brunkull

**Brunkull**, også kjent som **lignitt**, er en sedimentær bergart bestående av kull, hydrogen, oksygen og nitrogen. Brunkull tilhører en gruppe kull hvor innkullingsgraden er svakest.

Brunkull oppstår gjennom fossilisering av organisk materiale, primært plantedeler. En del av brunkullet som finnes i dag ble dannet i neogen. Vanninnholdet i brunkull er opp til 50 %. Utvinningen av brunkull skjer blant annet fra tidligere innsjøer. Brunkull anvendes hovedsakelig som brensel til produksjon av elektrisitet og fremstilling av parafin. En stor del av verdens brunkullproduksjon skjer i Tyskland, men utvinnes også i USA, Russland og Australia som har store forekomster av brunkull. 

Sett fra et miljømessig synspunkt er brunkull den mest problematiske kulltypen på grunn av at den produserer et høyt nivå av karbondioksid per energienhet ved forbrenning. I tillegg frigis det større mengder svoveldioksid og nitrogenoksider samt tungmetaller som kvikksølv og kadmium. Et annet problem er at brunkull for det meste utvinnes i dagbrudd, som betyr store inngrep ikke bare i natur, men også i bebyggelsen. I utvinningsområdene i Vest-Tyskland har flere landsbyer og også motorveier blitt flyttet på grunnen av utvinningen. Utvidelsen av dagbruddene Garzweiler og Hambach har medført store protester fra både beboere og miljøvernaktivister.

## Se også
*Liste over bergarter
* Kull
* Drivhuseffekt

## Eksterne lenker
* Teknisk Ukeblad.no – Energilink om brunkull
Roger Aa Djupvik

**Roger Aa Djupvik** (født 23. mars 1981 i Hyen i Gloppen) er en norsk langrennsløper som representerer Lillehammer Skiklub.

## Bakgrunn
Djupvik er født og oppvokst i Hyen, og bosatt på Sandane. Han er yngre bror av tidligere landslagstrener i langrenn og nåværende Generalsektretær i Norges Skiskytterforbund Morten Aa Djupvik.

## Idrettskarriere
Djupvik var med på de norske lagene under junior-VM i 2000 og i 2001. Begge ganger vant stafettlaget bronsemedaljer. Hans beste individuelle plassering i junior-VM var sjetteplass på 10 kilometer i Karpacz-Szklarska Poręba i Polen, i februar 2001.

Han fikk sin verdenscupdebut i Holmenkollen, 16. mars 2002. Da ble han nummer 64 på 30 kilometer. Sin beste plassering i verdenscupen har han fra 13. desember 2006 med en syvendeplass på 15 kilometer i Cogne/Val d'Aosta i Italia.

Beste plassering fra NM er femteplass på 15 kilometer klassisk fra 2008.

Under NM i Steinkjer januar 2011 endte han med 16.-plass på 15&nbsp;km klassisk. Han brøt 30&nbsp;km (m/skibytte), etter å ha ligget på 26.-plass etter 15&nbsp;km.

## Se også
* Liste over kjente elever ved Firda videregående skole

## Referanser


## Eksterne lenker
* 
* Roger Aa Djupvik i NRKs fylkesleksikon
Sigurd Hellstrøm

**Sigurd Hellstrøm** (1945–2024) var en norsk offiser som var president i Norske Reserveoffiserers Forbund fra 2006 til 2012. Han var brigader av reserven og arbeidet som rådgiver ved Henie Onstad Kunstsenter i Bærum.

Hellstrøm var kompanisjef ved garnisonen i Porsanger og nestkommanderende ved Hans Majestet Kongens Garde. Han var forsvarsattaché ved den norske ambassaden i Paris. Fra 1993 til 1995 var han stabssjef ved 6. divisjon i Bardufoss og fra 1993 til 1995 første sjef for Forsvarets stabsskole. Han var også stabssjef i Heimevernsstaben og nestkommanderende for Heimevernet.

## Referanser
Dornbirner Ach

**Dornbirner Ach** er en elv i Vorarlberg i Østerrike og en av sideelvene til Rhinen fra høyre med en lengde på 30 kilometer. Elven har sitt utspring nær alpelandsbyen Ebnit og renner gjennom det kjente gjelen Rappenlochschlucht og rett til Dornbirn før den snor seg ut på en bred slette kalt Lauterach Ried. Dornbirner Ach munner til slutt ut i Bodensjøen parallelt og ganske nær munningen til Rhinen.

## Litteratur
* Niederstätter, Alois: *[http://apps.vol.at/tools/chronik/viewpage.aspx?viewtype=artikel&id=61&left=artikel Alois Negrelli von Moldelbe]*. In: Land Vorarlberg: *Vorarlberg Chronik*. 3. opplag, 2005, ISBN 3-85430-327-0

## Eksterne lenker
*
Juletrefot

En **juletrefot** er en innretning som holder et juletre stående.  En slik holder kan være laget av tre, metall eller plast. Juletrefoten skal holde treet stødig, og skal være liten nok til at man kan gå rundt treet.

Juletrefoten er blitt tillagt en kristen symbolikk ved det at den opprinnelig gjerne var formet av to korslagte plankebiter. Om Jesus er treet som er hentet på sin plass hos Gud, endte det på et kors her på jord.   
  
## Noen utforminger

ChristmasTreeStand1919.PNG|Amerikansk juletrefot 1919 med reservoar for vann
Christmas tree stand from Vienna.jpg|En av mange varianter av juletrefot.
Christibaumstaender.jpg
Weihnachtsbaumständer.jpg


## Referanser


## Eksterne lenker
*
Rasmus Felde

**Rasmus Felde** (født 10. november 1945 på Byrkjelo i Breim) er en norsk veterinær. Han bosatte seg i Fjaler i Sogn, og virket der som ordfører fra 1989&ndash;1995 for Senterpartiet.

Felde var blant annet medlem av fylkestinget i Sogn og Fjordane og leiar av næringsutvalet. 

## Eksterne lenker
* NRKs fylkelseksikon
Villeroy & Boch

**Villeroy & Boch AG**, ofte forkortet **V&B**, er en tysk produsent av keramikkvarer, med sete i Mettlach i delstaten Saarland. Selskapets historie begynte i 1748, og det er oppkalt etter sine grunnleggere François Boch og Nicolas Villeroy. I sin over 270 år lange historie har selskapet hovedsakelig vært i familieeie. I 2020 omsatte det for ca. 800 millioner euro.

## Referanser


## Eksterne lenker
* 
* Villeroy-Boch.com; kunderettet nettside
Pavel Trávníček

**Pavel Trávníček** (født 1950) er en tsjekkisk skuespiller og dubber.

Han har tatt musikkutdannelse ved *Janáček-akademiet for musikk og utøvende kunst* i Brno. I 1997 grunnla han sitt eget teater i Praha, hvor han er både skuespiller og teatersjef. I Norge er han først og fremst kjent for rollen som prinsen i juleklassikeren *[[Tre nøtter til Askepott (1973)|Tre nøtter til Askepott]]* fra 1973.

Trávníček krevde drøye  dollar for å komme til Norge i desember 2015 for å overvære premieren på den digitaliserte versjonen av *Tre nøtter til Askepott*. Nasjonalbiblioteket og Utenriksdepartementet avslo kravet, og Trávníček var ikke tilstede på premieren.

## Referanser


## Eksterne lenker
* 
*
Mongauzy

**Mongauzy** er en kommune i departementet Gironde i regionen Nouvelle-Aquitaine i det sørvestlige Frankrike.

## Befolkningsutvikling
***Antall innbyggere i kommunen Mongauzy***

## Referanser


## Eksterne lenker
*
Héctor Herrera

**Héctor Herrera Ortiz** (født 23. mai 1959) er en pensjonert 800 meter-løper fra Cuba. Han vant en olympisk sølvmedalje på 4 x 400 meter stafett i Barcelona 1992, sammen med lagkameratene Lazaro Martínez, Norberto Téllez og Roberto Hernández. 

Herrera vant også en sølvmedalje på 800 meter i 1993 i de Sentralamerikanske og karibiske leker.

## Referanser


## Eksterne lenker
*
Slut

**Slut** er et indierock-band fra Ingolstadt, Bayern. Selv om bandet er fra Tyskland synger bandet på engelsk.

Bandet ble grunnlagt i 1995 av Christian Neuburger (vokal, gitar), Matthias Neuburger (trommer), Rainer Schaller (gitar) og Gerd Rosenacker (bassgitar). Etter å ha spilt inn sine første album, startet også Rene Arbeithuber (piano, vokal) i bandet.

Fra 1997 til 1998 bodde de og spilte i et slott i nærheten av Ingolstadt med Arbeithubers og Schallers sideprosjekt-band, *Pelzig*.

I februar 2005 deltok de i en Bundesvision sangkonkurranse, hvor de spilte sin sang "Why Pourquoi?" De fikk få stemmer og kom på tolvteplass ut av seksten konkurrenter.

Så langt har de ennå ikke spilt i verken Storbritannia eller USA, til tross for flere omfattende turneer i Romania, Tsjekkia, Italia og Frankrike.

## Album
*       For Exercise And Amusement, 1996
*	Sensation (EP), 1997
*	Interference, 1998
*	Lookbook, 2000
*	Teardrops (EP), 2001
*	Nothing Will Go Wrong, 2002
*	ready, slut, go! (EP), 2003
*	All We Need Is Silence, 2004
*	Songs aus Die Dreigroschenoper (sanger fra The Threepenny Opera), 14. juli, 2006
*	Still No. 1, 2008

## Singler
*	Welcome 2 (fra Lookbook), 2000
*	It Was Easier (fra Lookbook), 2000
*	Andy (fra Lookbook), 2000
*	Easy To Love (fra Nothing Will Go Wrong), 2002
*	Time Is Not A Remedy (fra Nothing Will Go Wrong), 2002
*	Lost Emotion (fra All We Need Is Silence), 2004
*	Why Pourquoi (fra All We Need Is Silence), 2005
*	Free Bird (fra Lynyrd Skynyrd) 2007

## Eksterne lenker
* 
* 
* 
*  Offisiell hjemmeside
Road to Revolution: Live at Milton Keynes

***Road to Revolution: Live at Milton Keynes*** er Linkin Parks andre konsertalbum og ble lansert 24. november 2008.

Albumet ble spilt inn 29. juni 2008 foran 50&nbsp;000 tilskuere på Milton Keynes National Bowl under den utsolgte Europaturnéen, den sommerens *Project Revolution Tour*. *Road To Revolution* er pakket i miljøvennlig, resirkulerbart materiale og inneholder flere bonuslåter, samt en flersidig booklet, der man blant annet kan finne eksklusive og upubliserte livefotografier. CD/DVD-en inneholder bl.a. nye hits (inkludert den siste singlen «Leave Out All the Rest»), klassiske låter som «Breaking the Habit» og «Crawling» og to spesialopptredener («Jigga What/Faint» og «Numb/Encore») med rapperen Jay-Z.

## Sporliste
#«One Step Closer»
#«From The Inside»
#«No More Sorrow»
#«Given Up»
#«Lying From You»
#«Hands Held High»
#«Leave Out All The Rest»
#«Numb»
#«The Little Things Give You Away»
#«Breaking The Habit»
#«Shadow Of The Day»
#«Crawling»
#«In the End»
#«Pushing Me Away»
#«What I've Done»
#«Numb / Encore» (med Jay-Z)
#«Jigga What / Faint» (med Jay-Z)
#«Bleed It Out»

Dette albumet inneholder en DVD.

## Referanser


## Eksterne lenker
*
Smooth Criminal

**«Smooth Criminal»** er en sang av Michael Jackson, og den syvende singelen på albumet *[[Bad (album)|Bad]]* (1987).
Bregenzer Ache

**Bregenzer Ache** er en elv i Vorarlberg i Østerrike og en av sideelvene til Rhinen via Bodensjøen med en lengde på 80 kilometer. Elven har sitt utspring i Lechquellengebirge og er den største elven i Bregenzerwald. Bregenzer Ache renner gjennom Bregenz og munner ut i Bodensjøen like øst for Rhinen og Dornbirner Ache.

## Eksterne lenker
*
Yukos

**Yukos** (russisk: ЮКОС; norsk transkripsjon: *Jukos*) var et oljeselskap i Russland som til 2006 ble kontrollert av forretningsmannen Mikhail Khodorkovskij. Etter at Khodorkovskij ble arrestert i 2003 og i 2005 dømt til fengsel for skatteunndragelse ble Yukos erklært konkurs av en domstol i 2006 og selskapets eiendom ble overtatt av den russiske staten.

Yukos ble dannet i 1993 etter en beslutning fra den russiske regjeringen. Navnet Yukos (ЮКОС) er dannet av navnene på de selskapene som opprinnelig utgjorde selskapet.

Før Khodorkovskij ble arrestert var Yukos et av verdens største private oljeselskaper, og stod for 20 % av Russlands oljeproduksjon og 2 % av verdensproduksjonen.
Josef Mohr

**Josef Franz Mohr** (født 11. desember 1792 i Salzburg i Østerrike, død 4. desember 1848 i Wagrain) var en katolsk prest i fyrsterkebispedømmet Salzburg. Sammen med komponisten Franz Gruber er han opphavsmann til den velkjente julesalmen *[[Stille Nacht, heilige Nacht]],* som ble fremført første gang i 1818 i Oberndorf, ikke langt fra Salzburg. 

## Liv og virke
### Bakgrunn
Josef Mohr var ett av flere uekte barn av musketeren Franz Mohr og hans senere hustru Anna (født *Schoiber*). Han vokste opp i huset Steingasse Nr.&nbsp;31 i Salzburg. Faren deserterte snart både fra det militære og fra kone og barn. Med finansiell støtte fra Salzburgs domvikar Johann Nepomuk Hiernle, som innså Mohrs musikalske talent, kunne han studere først ved Akademisches Gymnasium i Salzburg og fra 1808 til 1810 ved benediktinerstiftet Kremsmünsters gymnasium i Oberösterreich. Han avsluttet med  et treårig teologisk studium. 

### Prest
Den 21. august 1815 ble han med pavelig tillatelse (da nødvendig for uekte barn) presteviet av  bispedømmet Passaus hjelpebiskop Karl Kajetan von Gaisruck.

Fra 1815 til 1817 var Mohr koadjutor i Ramsau bei Berchtesgaden og så Mariapfarr, og forfattet der i 1816 teksten til julehymnen Stille Nacht, heilige Nacht. I august 1817 kom Mohr til Oberndorf bei Salzburg for å assistere *Pfarrprovisor* Josef Kessler. 

Tidlig i oktober klaget Pfarrprovisor Georg Heinrich Joseph Nöstler, Kesslers etterfølger, i et brev til konsistoriet i Salzburg, på koadjutor Joseph Mohr. Konsistoriet bad dekanen i Sankt Georgen ved Oberndorf om en rapport om klagen fra Nöstler. Johann Felix Perner, dekan og sogneprest i Sankt Georgen, fremla de virkelige saksforhold, og dermed forble Mohr i Oberndorf. For julenattsmessen 24. desember 1818 tonesatte Franz Xaver Gruber Joseph Mohrs dikt *Stille Nacht, heilige Nacht*. 

I september 1819 forlot Mohr Oberndorf. Senere stillinger hadde han i menighetene Kuchl, Golling, Vigaun, Anthering, Eugendorf, Hof og Hintersee (1827–1837). Fra 1837 virket Mohr som vicarius ved den gotiske sognekirken i Wagrain.

Fader Josef Mohr var sterkt sosialt engasjert, noe han hadde utløst variende reaksjoner allerede i Oberndorf. Men det er særlig fra Wagrain, der han virket i over ti år, at han etterlot seg de tydeligste spor. Han utvidet den alt for lille skolen, opprettet et utligningsfond for å muliggjøre at barn fra ubemidlede kår skulle kunne betale skolepengene, og tok seg av fattige og eldre. Han tok også initiativet til det fattig- og eldrehjem som skulle stå ferdig etter hans død. Mesteparten av sin prestelønn gav han til slike prosjekter.

## Arkivfunn i 2006
Frem til 2006 ble det antatt at Mohr og Gruber hadde samarbeidet om bare én hymne. Men da ble det funnet enda en i Wagrains sognearkiv, som var innlevert til Salzburgs bispedømmearkiv. Det dreier deg om ren versjon av «Te Deum» med tekst av Joseph Mohr og melodi av Franz Xaver Gruber.

## Referanser


## Eksterne lenker
* Biografi på All Music
Elektromagnet

En **elektromagnet** består av en spole der et magnetfelt blir dannet av elektrisk strøm gjennom spolen. Styrken til magnetfeltet er proporsjonal med strømmen i spolen, og magnetfeltet forsvinner når strømmen opphører. I spolen er det en kjerne, oftest av jern, som forsterker og styrer magnetfeltet. Elektromagneten ble oppfunnet av engelskmannen William Sturgeon i 1826, seks år etter at den danske fysikeren Hans Christian Ørsted påviste at det er et magnetfelt rundt en strømførende ledning.

## Virkemåte

Når det går strøm gjennom en elektrisk leder, oppstår et magnetfelt rundt lederen. For å konsentrere magnetfeltet rundt en ledning til bruk i en elektromagnet, blir ledningen viklet til en spole, der ledningen danner mange vindinger som ligger inntil hverandre. Magnetfeltet i alle vindingene passerer gjennom midten av spolen, og skaper et sterkt magnetfelt der. En spole formet som et rett rør kalles en solenoid; en solenoid formet som en smultring, der endene møtes, kalles en toroid. Magnetfeltet kan ytterligere forsterkes ved å plassere en kjerne av ferromagnetisk materiale, for eksempel jern, inne i spolen. Kjernen kan forsterke magnetfeltet til mer enn tusen ganger styrken på magnetfeltet i spolen alene, på grunn av høy magnetisk permeabilitet i det ferromagnetiske materialet. Dette kalles en ferromagnetisk kjerne- eller en jernkjerne-magnet.

Man kan lage en elektromagnet uten en kjerne, eller med bare en blyant, for eksempel, men da vil den være veldig svak. Lengden og antall vindinger det er på ledningen, blir bestemt med tanke på spenning og strøm. Når det går elektrisk strøm gjennom spolen blir det skapt et magnetisk felt, og det blir skapt en magnetisk pol i hver ende (nord/sør). Retningen til magnetfeltet avhenger av hvilken vei elektronene går gjennom spolen.

Konklusjonen blir da at en spole som det går strøm igjennom virker på samme måte som en magnet.

Magnetismen til en elektromagnet skyldes magnetfeltet til elektroner i bevegelse. Elektronet har et magnetfelt som går i sirkel (ingen poler) i et plan som er på tvers av fartsretningen. Dette kan man utforske selv ved å holde en sterk magnet foran en TV- eller dataskjerm som har et bilderør (altså ikke nyere LCD- eller plasmaskjermer). Da kan man se at bildet «vris rundt» magneten.

I elektronikk-diagrammer representeres en spole ofte med en «L», som er symbolet for induktans, som har måleenheten henry («H»).

## Bruksområder
Elektromagneter brukes ofte i elektriske enheter, for eksempel i elektromotorer, generatorer, releer, høyttalere, harddisker, MRI-maskiner og vitenskapelige instrumenter.
Nationen

***Nationen*** er en dagsavis som kaller seg «distriktenes næringsavis». Avisen har kommet ut siden 9. desember 1918. Hovedredaksjonen ligger på Grønland i Oslo. *Nationen* har avdelingskontor i Trondheim. I tillegg har avisen et nettverk av frilansjournalister fordelt over store deler av landet.

*Nationen* har som formål å ivareta bygdefolkets og distriktenes økonomiske, sosiale og kulturelle interesser. Prioriterte stoffområder er distriktspolitikk, landbruk, matproduksjon og matsikkerhet, næringsliv og EU. Avisen var tidligere knyttet til Senterpartiet, men er i dag uavhengig av politiske partier. *Nationen* utgis av AS Nationen, som eies av Tun Media. Tun Medias største eiere er Amedia (66,9 %), Norges Bondelag (24,8 %) og AS Nord-Trøndelag (Trønder-Avisa) (8 %), etter at TINE, Nortura, Felleskjøpet Agri og Landkreditt solgte sine aksjer i 2021.

I likhet med mange andre papiraviser opplevde *Nationen* opplagsnedgang i mange år. På to tiår ble opplaget nesten halvert, fra 23&nbsp;011 i toppåret 1991 til 11&nbsp;794 i bunnåret 2013. Siden 2013 har *Nationen* derimot hatt kontinuerlig vekst i opplaget og avisen har de siste årene vært en av opplagsvinnerne.

Papiravisen til *Nationen* er den 11. mest leste av de litt over 150 norske avisene som er med i oversikten og *Nationen* er en av svært få aviser som reelt sett er riksdekkende i form av å ha abonnenter i omtrent alle kommuner i hele landet.

*Nationen* mottar pressestøtte. Produksjonstilskuddet for 2019 var på 21.9 millioner kroner.  Det tilsvarte 719 000 koner per ansatt, noe som var desidert mest i Norge.

Avisen er innklaget for Pressens faglige utvalg åtte ganger. Klagene har medført tre tilfeller av kritikk, og Nationen ble felt for brudd på god presseskikk i tre av klagene.

## Ansvarlig redaktører
Ansvarlige redaktører og sjefredaktører i avisa Nationen:

* Jannicke Engan 2023-

* Irene Halvorsen 2016-2023
* Mads Yngve Storvik 2014–2016
* Pernille Huseby 2013-2014 (konstituert)
* Mari Velsand 2008–2013
* Tove Lie 2005–2008
* Tord Langmoen 2000–2005
* Lars Olav Haug 1996–2000
* John Kvadsheim 1993–1996
* Erling Kjekstad 1993-95
* Kjell Martin Børringbo 1991–1993
* Osvald Magnussen 1988–1991
* Martin Vårvik 1965–1971 (vikarierte som ansvarlig redaktør mens broren Dagfinn satt i regjeringen Borten)
* Dagfinn Vårvik 1963–1988
* Erling Johnsen 1945–1963
* Thorvald Aadahl 1918–1943

## Opplag
Bekreftede netto opplagstall fra Mediebedriftenes Landsforening:

## Fotnote

## Referanser




## Eksterne lenker
* 
*
Institut d’Estudis Catalans

**Institut d'Estudis Catalans** (*IEC*, *Institutt for katalanske studier*) er en akademisk institusjon med beliggenhet i Barcelona. Instituttets filologiske avdeling setter standardene for det katalanske språket i Catalonia, Valencia-regionen og Balearene.

Instituttet ble grunnlagt 18. juni 1918 av Enric Prat de la Riba. Dagens president er Salvador Giner, som ble valgt for fire år i juni 2006.

## Eksterne lenker
* IECs hjemmeside
Abigail II: The Revenge

***Abigail II: The Revenge*** er det tiende studioalbumet til det danske heavy metal-bandet King Diamond.

Albumet er et konseptalbum og ble utgitt i 2002. Det er fortsettelsen av historien fra albumet *[[Abigail (album)|Abigail]]* fra 1987.

## Sporliste
Alle tekster av  King Diamond.  
# «Spare this Life» – 1:44 (Diamond)
# «The Storm» – 4:22 (Diamond)
# «Mansion in Sorrow» – 3:36 (LaRocque)
# «Miriam» – 5:10 (Diamond)
# «Little One» – 4:31 (Diamond)
# «Slippery Stairs» – 5:10 (LaRocque)
# «The Crypt»" – 4:11 (Diamond)
# «Broken Glass» – 4:13 (Diamond)
# «More than Pain» – 2:31 (Diamond)
# «The Wheelchair» – 5:19 (Diamond)
# «Spirits» – 4:57 (LaRocque)
# «Mommy» – 6:26 (Diamond)
# «Sorry Dear» – 0:53 (Diamond)

## Personell
*King Diamond – Vokal, keyboard
*Andy LaRocque – Gitar, keyboard
*Mike Wead – Gitar
*Hal Patino – Bassgitar
*Matt Thompson – Stagverk

## Eksterne lenker
*
Samuel Guo Chuanzhen

**Samuel Guo Chuanzhen** (født 14. april 1918 i Jinan i Shandong i Kina, død 6. november 2012 samme sted) var katolsk hjelpebiskop i Jinan i provinsen Shandong i Folkerepublikken Kina.
## Liv og virke
Han ble bispeviet i Jinan til hjelpebiskop i Jinan den 24. april 1988 med biskop Joseph Zong Huaide som hovedkonsekrator. Han var en av fem som ble bispeviet i denne regjeringsgodkjente seremonien; de andre var James Zhao Ziping  (også hjelpebiskop i Jinan), Joseph Ma Xuesheng (Zhoucun), Joseph Sun Zhibin (Yidu) og Paulus Han Xirang  (Qinghai).
  
Biskopene Zhao og Guo ble de eneste biskoper som i «den åpne kirke» så langt var blitt ordinert som hjelpebiskoper for samme bispedømmet. Dette skyldtes at den ordinære biskop, Zong Huaide, i praksis ikke kunne styre bispedømmet idet han bodde i Beijing som leder for to av de regjeringsnære organisasjoner for den katolske kirke; den kinesiske patriotiske katolske forening og de «patriotiske» katolikkers bispekonferanse.

Biskopen ble rektor for presteseminaret i Jinan. Han var blitt bispeviet uten pavelig mandat, men innhentet senere pavens approbasjon for sitt embede.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Samuel Guo Chuanzhen* (1918-2012) *1988
## Referanser
Is There Anybody Out There? The Wall Live 1980–81

***Is There Anybody Out There? The Wall Live 1980–81*** er et konsertalbum fra Pink Floyd, satt sammen av ulike opptak fra konserter under *[[The Wall]]*-turneen bandet spilte i 1980 og 1981. Konserten ble kun fremført i fire byer: Los Angeles, New York, London og Dortmund. Konsertene ble fremført mange ganger på samme stedet, og nærmest samtlige konserter var utsolgt. CD-en er utgitt i et vanlig dobbel-CD-boks og i en limited edition, der CD-ene ligger inni en bok med bilder og intervju av bandmedlemmene og crewet.

## Sporliste
### Disk en
Alle sangene er skrevet av Roger Waters unntatt der annet er notert.

#«» – 1:13 
#«In the Flesh?» – 3:00 
#«The Thin Ice» – 2:49 
#«Another Brick in the Wall Part I» – 4:13 
#«The Happiest Days of Our Lives» – 1:40 
#«Another Brick in the Wall Part II» – 6:19 
#«Mother» – 7:54 
#«Goodbye Blue Sky» – 3:15 
#«Empty Spaces» – 2:15 
#«What Shall We Do Now?» – 1:39 
#«Young Lust» (Waters/Gilmour) – 5:17 
#«One of My Turns» – 3:41 
#«Don't Leave Me Now» – 4:08 
#«Another Brick in the Wall Part III» – 1:15
#«The Last Few Bricks» (Waters/Gilmour) – 3:26 
#«Goodbye Cruel World» – 1:41 
### Disk to
#«Hey You» – 4:55 
#«Is There Anybody Out There?» – 3:09 
#«Nobody Home» – 3:15 
#«Vera» – 1:27 
#«Bring the Boys Back Home» – 1:20 
#«Comfortably Numb» (Gilmour/Waters) – 7:26 
#«The Show Must Go On» – 2:32
#«Master of Ceremonies» (eller «MC: Atmos» på den nordamerikanske 2005 re-issuen) – 0:37
#«In the Flesh» – 4:22 
#«Run Like Hell» (Gilmour/Waters) – 7:05 
#«Waiting for the Worms» – 4:14 
#«Stop» – 0:32 
#«The Trial» (Waters/Ezrin) – 6:01 
#«Outside the Wall» – 4:27

## Krediteringer
Dette er en ufullstendig liste over krediteringer på albumet.

### Pink Floyd
*Roger Waters vokal, bass, akustisk gitar
*David Gilmour vokal og gitar
*Nick Mason trommer 
*Richard Wright keyboard & piano

### The Surrogate Band
*Andy Brown (bass)
*Snowy White (gitar 1980)
*Andy Roberts (gitar 1981)
*Willie Wilson (trommer)
*Peter Woods (keyboard)

### Bakgrunnsvokal
*John Joyce 
*Stan Farber
*Jim Haas 
*Joe Chemay

### MC
*Gary Yudman

### Lyd
*Produsert og mixet av James Guthrie 
*Teknisk support og synkronisering: Nigel Taylor 
*Digital Masonry: Christopher Brooks 
*Assistent-tekniker: Joel Plante 
*Innspilt av Goug Hopkins og James Guthrie
*Mastret av Doug Sax på The Mastering Lab 

### Artwork
*Coverdesign av Storm Thorgerson 
::med Peter Curzon og Sam Brooks 
*Grafikk av Peter Curzon og Richard Evans 
*Fotografert av Rupert Truman 
*Live-fotografering av Brian D. Mclaughlin, Jill Furmanovsky, David Brownlow, Mick Treadwell og Mark Fisher
*Intervju arrangert and redigert av Nick Sedgwick

### The Wall-konsertene
*Skrevet og regissert av Roger Waters

*Musikalsk leder – David Gilmour
*Scenedesign – Mark Fisher, Jonathan Park
*Kunstnerisk leder – Gerald Scarfe 
*Mikser – James Guthrie

## Eksterne lenker
*
Trond Jacobsen (filmprodusent)

: *For fallskjermhopperen med samme navn, se [[Trond Jacobsen (fallskjermhopper)]]*

**Trond Jacobsen** (født 26. april 1967) er en norsk filmregissør og produsent.

Trond Jacobsen har blant annet studert fjernsynsregi på Høgskolen i Lillehammer. Som filmskaper har han særlig arbeidet med barnefilmer og dokumentarer, blant annet filmene om *[[Den lille traktoren Gråtass]]*. Sammen med ektefellen Ilze Burkovska Jacobsen driver han filmproduksjonsselskapet Bivrost Film & TV i Tønsberg i Vestfold der de har bodd siden 1995.

## Eksterne lenker
* Intervju med Trond Jacobsen om filmteknikk
* Bivrost film & TV
Høland og Setskog Sparebank

**Høland og Setskog Sparebank** (stiftet 6. juni 1849 som *Høland Præstegjelds Sparebank*) er en selvstendig sparebank i Eika Gruppen med fire kontorer i Aurskog-Høland; Bjørkelangen, Setskog, Hemnes og Løken.

## Historie
Banken stiftet av sogneprest  som *Høland Præstegjelds Sparebank* den 6. juni 1849, og bankdriften ble lagt til Skedsmo. Banken ble opprettet med kornmagasiner som midler i fond.

I 1861 fikk banken innskytervalgte og i 1893 fikk banken forstanderskap. Det første avdelingskontoret ble etablert på Hemnes samme år. I 1909 løsriver Setskog seg fra Høland, og banken får sitt første underskudd. Året etter trekker Setskog seg ut av samarbeidet og oppretter *Setskog Sparebank* i 1912.

Økonomien tar seg opp igjen, og gjennom første verdenskrig går det greit for banken. På slutten av 20-tallet kommer krisen, og banken blir plutselig eiendomsbesitter, men banken klarer seg gjennom denne perioden og andre verdenskrig går banken bra. Etter krigen blir det jevn vekst som ellers i landet, og all fokus er å komme seg på beina.

Ved bankens 100-årsjubileum var forvaltningskapitalen på nesten 6 millioner kroner og egenkapitalen på nesten 360&nbsp;000 kroner.

I 1985 blir hovedkontoret flyttet fra Løken til Bjørkelangen. Da har dataalderen inntatt bankvesenet med kasseterminaler. I 1995 får banken nytt avdelingskontor på Løken i sammenheng med nytt butikksenter. Banken får egne nettsider og tilbyr kundene nettbank, brevgiro og telebank i 1998. 

I 1997 ble *Høland Sparebank* en del av Eika Gruppen sammen med 100 andre banker i den hensikt å styrke bankenes posisjon som totalleverandør for kundene. Eika skifter navn til Terra i 1999, og banken starter med salg av forsikringsprodukter gjennom selskapet Terra Skadeforsikring i januar samme år. Terra Fondsforvaltning startet rundt årtusenskiftet.

I 1999 feiret banken 150-årsjubileum, gjennomførte en grunnfondsbevisemisjon og ble børsnotert i løpet av sommeren samme år. Emisjonen tilførte 50 millioner i grunnfondsbeviskapital slik at egenkapitalen steg til 138 millioner kroner. Forvaltningskapitalen var da på ca. 930 millioner kroner.

30. juni 2010 fusjonerte *Høland Sparebank* med *Setskog Sparebank*, og endret navn til *Høland og Setskog Sparebank*. Pressemelding ble sendt ut 21. januar og fusjonsplanenen ble vedtatt 18. mars. Fusjonen ble godkjent av Konkurransetilsynet, Finanstilsynet og til slutt Finansdepartementet den 30. juni, og gjennomført med virkning fra 1. juli 2010.

## Referanser


## Eksterne lenker
*
Joseph Jiang Mingyuan

**Joseph Jiang Mingyuan** (født 21. februar 1921 i Dacaozhuang i Ningjin i Dazhou i Shandong i Kina, død 13. juli 2008 i Biancun i Zhejiang) var katolsk undergrunnsbiskop i bispedømmet Zhaoxian i provinsen Liaoning i Folkerepublikken Kina.

Han var medlem av kongregasjonen *Herrens disipler*, som ble grunnlagt av den apostoliske delegat erkebiskop Celso Costantini i Kina i 1927.
## Liv og virke
### Bakgrunn, forfølgelser
Jiang Mingyuan kom fra en katolsk familie. Han studerte ved et juniorseminar 1944-1946, og gjennomførte sine filosofiske og teologiske studier 1953-1958. De kommunistiske makthavere tvang ham til å bli vanlig arbeider sent i 1958, men han ble likevel arrestert i 1961 og dømt til reform ved arbeid. Han ble ikke løslatt før i 1969, og ble holdt under oppsikt etter løslatelsen.
### Prest
I 1981 ble han presteviet.
### Koadjutorbiskop av Zhaoxian
Kort etter at biskop Raymond Wang Chonglin av Zhaoxian hemmelig vigslet ham til sin koadjutorbiskop den 8. januar 2000, ble biskop Jiang arrestert og holdt fengslet i fem måneder. Senere samme år ble han rammet av hjerneblødning.

Biskop Jiang ble innsatt som biskop av Zhaoxian under en oljevigselsmesse den 22. mars 2006, etter at pave Benedikt XVI innvilget biskop Wangs avgang. Men bare ett år etter måtte biskop Jiang overdra styringsansvaret tilbake til biskop Wang på grunn av svekket helse.

Etter et hjerteslag i mars 2008 ble biskop Jiang to ganger innlagt på sykehus. Deretter bodde han på et kirkelig drevet sanatorium til sin død den 13. juli samme år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Casimir Wang Milu (1943-2017) *1981
* Biskop Raymond Wang Chonglin (1921-2010) *1983
* Biskop *Joseph Jiang Mingyuan* C.D.D. (1931-2008) *2000

## Referanser
Yrkesskade

**Yrkesskade** er  personskade, sykdom eller dødsfall som følge av arbeidsulykke. Det er et vilkår at arbeidsulykken har skjedd mens man er yrkesskadedekket. 

Andre vilkår for at Nav skal godkjenne yrkesskade, er at 
*skaden er **meldt innen ett år** etter arbeidsulykken, 
*og kravet om «**hendelsesnær dokumentasjon**». Legen Ebba Wergeland påpeker at helsevesenet verken er organisert eller bemannet for å produsere slik dokumentasjon, og et annet problem er at de færreste går til lege med en skade de først antar går over av seg selv. 

De gruppene som dekkes av lovgivningen, er nevnt i folketrygdloven §§13-6 til 13-13. Ettersom arbeidsgiver har plikt til å forsikre arbeidstakere mot yrkesskade i forsikringsselskaper, vil de fleste arbeidstakergruppene være dekket gjennom sitt arbeidsforhold, men selvstendig næringsdrivende og frilansere må tegne frivillig trygd for å få rett til yrkesskadedekning. 

En sykdom kan også godkjennes som yrkessykdom, hvis den er en følge av skadelig påvirkning fra arbeidsmiljøet og en av sykdommene nevnt i «forskrift om yrkessykdommer». I denne forskriften gjelder imidlertid 88% av de godkjente yrkessykdommene klassiske mannsyrker, mens hjelpepleiere, omsorgsarbeidere, renholdsarbeidere og sykepleieres belastningsbaserte sykdommer ikke er omtalt.

Arbeidsgiver skal melde fra om yrkesskader til Nav. Hvis skaden blir godkjent, kan man ha krav på trygdeytelser etter gunstigere regler enn vanlig. Hvis man får varig medisinsk mèn som følge av yrkesskade eller yrkessykdom, kan man ha rett til mènerstatning. 

Statistikk fra Trygderetten viser at Nav ankeinstans behandlet 4&nbsp;313 ankesaker i 2021. Trygderettens saksbehandlingstid var i 2021 gjennomsnittlig 11,7 måneder, og bare 12,6 % av saken ble helt eller delvis omgjort. 

Ved hjemmekontor har arbeidstakere ikke rett til yrkesskade, hvis de skader seg i en pause fra arbeidet. Høyesterett har fastslått at yrkesskadedekningen kun gjelder under utføring av arbeid, selv om tilstedeværelse på ordinær arbeidsplass gir beskyttelse også i pausene.

## Kostnader
Den ordning man har i dag, koster nesten en milliard kroner. Om belastningsskader som rammer kvinner blir inkludert i ordningen, er utgiftene anslått til å komme opp mot det dobbelte av dagens ordning. Regjeringen Stoltenberg arbeider med en ny lov om yrkesskade med sikte på å få den vedtatt våren 2009.

## Se også

* Personskadeforbundet LTN, norsk interesseorganisasjon for mennesker med alle typer skader og deres pårørende

## Referanser


## Eksterne lenker
* FOR 1990-12-21 nr 1027: Forskrift om standardisert erstatning etter lov om yrkesskadeforsikring. 
* FOR 1997-04-21 nr 373: Forskrift om mènerstatning ved yrkesskade.
* NOU 2003:3
* ''Yrkesskader bare for menn'' – Artikkel i Vårt Land
* KOLS som yrkesskade - Artikkel i Tidsskrift for Legeforeningen
* Artikkel om yrkesskade fra Din Erstatningsadvokat
Svartsøndag

**Svartsøndag** (noen steder kalt **skittensøndag**) er i norsk tradisjon siste søndag før jul.

Navnet kommer av at søndagen er nær vintersolverv i tid. Aktiviteter som ifølge tradisjonen ikke var lov å utføre på en søndag kunne likevel gjøres på svartsøndagen. Da skulle alt gjøres ferdig til jul.

## Referanser


## Litteratur
* 
* 
*
Regierungsbezirk Detmold

**Detmold** er en av fem administrative regioner (Regierungsbezirke) innen den tyske delstaten Nordrhein-Westfalen.

Regionen ligger i den nordøstre delen av Nordrhein-Westfalen, og utgjør med sine  km² om lag en femdel av delstatens areal. Den grenser i nord og øst mot delstaten Niedersachsen, i sør mot Hessen og i vest mot regionene Arnsberg og Münster. Topografisk utgjør regionen en overgangssone mellom det nordtyske slettelandet og det mellomtyske berglandet.

Regionregjeringa har sete i den gamle residensbyen Detmold. Pr. 31.12.2007 har regionen  innbyggere.

## Administrativ inndeling

Detmold er inndelt i seks fylkeskretser (Kreise) og den kretsfrie byen Bielefeld (Kreisfreie Stadt):
#Bielefeld (kretsfri by)
#Kreis Gütersloh
#Kreis Herford 
#Kreis Höxter
#Kreis Lippe
#Kreis Minden-Lübbecke
#Kreis Paderborn

## Eksterne lenker
*
Teutoburger Wald

**Teutoburger Wald**, på norsk også kalt **Teutoburgerskogen**, er et høydedrag som strekker seg i nordvest-sørøstlig retning gjennom den tyske delstaten Nordrhein-Westfalen. Det stiger fra Dortmund-Ems-kanalen i nærheten av Osnabrück, og ender nordøst for Paderborn. 

Høydedragets samlede lengde er ca. 110 km. Terrenget er svakt stigende mot sørøst, og i sør går Teutoburger Wald over i Eggegebirge, som er gjennomgående høyere.

Store deler av Teutoburger Wald omfattes av to forskjellige naturparker. Der Naturpark Nördlicher Teutoburger Wald-Wiehengebirge ligger i nordvestlige Teutoburger Wald og Wiehengebirge mellom Bielefeld og Osnabrück, mens Naturpark Teutoburger Wald / Eggegebirge strekker seg fra Bielefeld til Diemeldalen.

## Slaget ved Teutoburgerskogen
På høyden Grotenburg sørvest for regionhovedstaden Detmold står det 53 m høye minnesmerket Hermannsdenkmal, reist til minne om den germanske hærføreren Hermann (Arminius), som i år 9 e.Kr. knuste tre romerske legioner i slaget ved Teutoburgerskogen. 

Åstedet for slaget er aldri sikkert påvist. Nyere arkeologisk forskning indikererer at slaget kan ha funnet sted et godt stykke nord for dagens Teutoburger Wald, i Wiehengebirge ved høyden Kalkriese, litt nord for Osnabrück og litt sørøst for Bramsche.

Etter det rystende nederlaget bestemte den romerske keiser Augustus seg for at romerrikets grenser ikke skulle skride over Rhinen i nord og Donau i øst.

## Litteratur
* Fritz Mielert: *Urväterland*. (Teutoburger Wald) L. Holzwarth-Verlag, Bad Rothenfelde 1927

## Eksterne lenker
*
Brødremesse

**Brødremesse** er merkedag den 20. januar og er avmerket på primstaven som en øks eller to piler i kors. Messa er til ære for martyrene Sankt Fabianus og Sankt Sebastius, som ble drept under kristenforfølgelsene i Roma med henholdsvis øks og pil.

Man trodde at Fabian og Sebastian var brødre, noe de ikke var. Fabian var pave i tidsrommet 236-250 og ble halshugget. Sebastian skal ha vært livvakt hos keiser Diokletian. Han ble bundet og skutt med piler på grunn av sin kristne tro, men skal til keiserens forbauselse ha overlevd. I stedet ble han pisket i hjel og kastet i kloakken i Roma. Ifølge tradisjonen ble Fabian og Sebastian drept på samme dag, men med femti års mellomrom. Omkring årstallene hersker det imidlertid både usikkerhet og uenighet. Noen kilder hevder at Sebastian døde i 287.

Denne dagen var ifølge tradisjonen en påminnelse om å hogge emneved i tide før sevja steg i trærne. Dagen ble også regnet som lumsk og uberegnelig, og en måtte ikke plystre eller ule mot vinden denne dagen, for da kunne det gå en ille. Om man fisket denne dagen og fikk steinbit på kroken eller i garnet, måtte man ikke ta den med hjem til sin gravide kone, for da ville barnet få en stygg munn. Om ei skjære setter seg foran døra på denne dagen, vil noen i familien snart dø.

## Se også
* Primstav
Flatåsen (Brønnøysund)

**Flatåsen** er en bydel i et lavt åsområde i Brønnøysund øst for kirkegården ved Brønnøy kirke. Åsen når 25 moh.

Flatåsen er også navnet på en gatestubb i samme område. I tillegg finnes også gatene *Nedre Flatåsvei* og *Øvre Flatåsvei*. Gatene St. Knuts gate, Lenningsveien og Adm. Storheills gate omkranser bydelen. 

## Referanser
Christopher L. Smith

**Christopher L. Smith** (født 15. mars 1970 i Fort Lauderdale i Florida i USA er en tidligere kongressrepresentant for Det demokratiske parti i Floridas delstatskongress.

Han var senator i delstatssenatet valgt fra 31. distrikt 2012–2014 (var da minoritetsleder i delstatssenatet) og gjenvalgt for perioden 2014–2016. I perioden 2008–2010 var han valgt fra 29. distrikt som omfattet deler av Broward og Palm Beach counties og gjenvalgt 2010–2012 fra 29. distrikt.

## Referanser


## Eksterne lenker
* Florida Senate – Chris Smith
* Florida House of Representatives – Chris Smith
* Chris Smith for State Senate
Antonsmesse

**Antonsmesse** eller **Anthoniusmesse** er merkedag den 17. januar og er avmerket på primstaven som et kors eller en gris. Messa er til minne om eremitten Antonius som døde i 356. Han ble fristet og angrepet i ørkenen av Djevelen i skikkelse av en gris. Sankt Antonius regnes som husdyrenes skytshelgen.

I middelalderen fantes det Antoniusklostre både i Hamar og Bergen, hvor meldrøyeforgiftede mennesker kunne få behandling. På denne dagen var det også tradisjon å bake Antoniusbrød, som ble ansett for å ha helbredende kraft for både dyr og mennesker. 

## Se også
* Primstav
Cyrille Adoula

**Cyrille Adoula** (født 13. september 1921 i Léopoldville, Belgisk Kongo, død 24. mai 1978 i Lausanne, Sveits) var en kongolesisk politiker. 

Han ble utdannet ved St. Josephinstituttet og den første innfødte afrikanske ansatte i Kongos sentralbank. Sammen med Patrice Lumumba og Joseph Iléo grunnla han Mouvement National Congolais i 1958. 

Adoula var statsminister i Kongo-Léopoldville fra 2. august 1960 til 30. juni 1964. Hans regjeringsperiode var vanskelig og preget av frykt for borgerkrig. Adoula forsøkte, resultatløst, å forhandle med Moise Tshombe presidenten for utbryterprovinsen Katanga. Da FNs generalsekretær U Thants plan for Katanga mislyktes krevde Adoula at FN skulle gripe inn, med makt om nødvendig, mot utbryterprovinsen. Katanga kapitulerte 15. januar 1963.

For å styrke sin moderate politikk fjernet Adoula, i juli 1963, kabinettministrene med de mest ekstreme meningene. Han forsøkte å skape et kabinett med likevekt mellom Katanga og lumumbistiske medlemmer og noen måneder kom en ny føderal grunnlov. Imidlertid fortsatte en rekke opprør rundt i landet og Adoula gikk av i 1964 og ble erstattet av Tshombe. Han ble så ambassadør til USA og Belgia. Mellom 1969 og 1970 var han utenriksminister, før han trakk se fra det politiske liv.

## Referanser
Christopher H. Smith

**Christopher Henry (Chris) Smith** (født 4. mars 1953 i Rahway i New Jersey i USA) er en amerikansk kongressrepresentant tilhørende det republikanske parti. Han representerer et valgdistrikt som er sentrert rundt byen Trenton i New Jersey.

Han har sittet i kongressen siden januar 1981.

## Referanser


## Eksterne lenker
* }
* 
*
Håkon M. Pettersen

**Håkon Magnus Michaloff Pettersen** (født 15. april 1933, død 17. desember 2008 i Fauske) var en norsk politiker for partiet Venstre.

Han var medlem av Nordland fylkesting, først innvalgt i 1975, og Fauske kommunestyre. Han var også skolesjef i Fauske ei tid. NRK kalte ham «en av Fauskes mest markante politikere gjennom tidene».

## Referanser
Dronning Blancas gate (Tønsberg)

**Dronning Blancas gate** (1-15, 4-22) er en gate i Fjerdingen ved foten av Slottsfjellet i Tønsberg. Det er den første gaten i Tønsberg som fikk navn etter en historisk kvinne, Blanka av Namur. Østre gate ble i 1903 omdøpt til Blancas gate, som i 1951 endret navn til Dronning Blancas gate. I dagligtale kalles gaten Blancasgate.

Den delen av Dronning Blancas gate som går øst-vest opp fra Hertug Guthorms gate er et av de mest brukte fotomotivene fra Fjerdingen på grunn av de idylliske husene.

Tønsberg Vandrerhjem ligger i Dronning Blancas gate 22.

## Se også
*Dronning Blancas vei på Bygdøy i Oslo 
*Blancas gate i Stavanger

## Litteratur

*
Adrian Mitchell

**Adrian Mitchell** (født 24. oktober 1932, død 20. desember 2008) var en britisk poet, romanforfatter og dramatiker. Han var journalist, en kjent figur innen britisk venstreorientert politikk, og i nesten et halvt århundre tilknyttet landets antiatombombebevegelse. Kritikeren Kenneth Tynan kalt ham for «den britiske Majakovskij».

Mitchell søkte i sine verk å motvirke virkningene fra hva han selv hevdet at «De fleste mennesker overser poesi ettersom nesten all poesi overser folk.»

Under en avstemning for en nasjonal dikt i 2005 ble hans dikt «Human Beings» stemt fram som det ene som flest mennesker ville se beæret med å bli sendt ut i verdensrommet. I 2002 ble han nominert, delvis seriøst, av magasinet *[[Red Pepper (magasin)|Red Pepper]]* som Storbritannias «Skygge-poet laureate». Mitchell var for en del år poesiredaktør av avisen *[[New Statesman]]*, og var den første som trykte et intervju med the Beatles. Hans arbeid for Royal Shakespeare Company omfattet Peter Brooks *US* og den engelske versjonen av Peter Weiss' *[[Marat/Sade]]*.

Selv inspirert av eksempelet av hans egen favorittpoet og forgjenger  William Blake, som han skrev det anerkjennende dramaet *Tyger* for Royal National Theatre, hans ofte rasende produksjon svingte fra anarkistiske antikrigssatire, via kjærlighetsdikt til i økende grad skrive fortellinger og dikt for barn. Han skrev også  librettoer. Nettstedet *Poetry Archive* har identifisert hans kreative utbytte som meget frodig. *The Times* uttalte at Mitchell hadde vært en «likefrem stemme som ofte var snøret med ømhet.» Hans dikt omhandlet emner som kjernefysisk krig, Vietnamkrigen, fengsel og rasisme at de «ble en del av folkeminnet til venstresiden. Hans tekster ble lest og sunget ved demonstrasjoner og samlinger.»

## Bibliografi (utvalg)

* *Poems* (1964)
* *Out Loud* (1968)
* *Ride the Nightmare* (1971)
* *The Apeman Cometh* (1975)
* *For Beauty Douglas: Collected Poems 1953-79*, illus. av Ralph Steadman (1981)
* *On the Beach at Cambridge* (1984)
* *Nothingmas Day*, illus. av John Lawrence (1984)
* *Love Songs of World War Three: Collected Stage Lyrics* (1988)
* *All My Own Stuff* (1991)
* *Adrian Mitchell's Greatest Hits - The Top Forty*, illus. av Ralph Steadman (1992)
* *Blue Coffee: Poems 1985-1996* (1996)
* *Heart on the Left: Poems 1953-1984* (1997)
* *All Shook Up: Poems 1997-2000* (2000)
* *The Shadow Knows: Poems 2001-2004* (2004)
* *Tell Me Lies: Poems 2005-2008*, illus. av Ralph Steadman (2009)
* *Umpteen Pockets* (2009)
* *Shapeshifters*, illus. av Alan Lee (2009)
* *Come On Everybody: Poems 1953-2008* (2012)

## Referanser


## Eksterne lenker
* 
*  Adrian Mitchells nettsted
*  Intervju  i *The Argotist*
*  «Victor Jara» på ''YouTube'', innspilling fra 1978 med Arlo Guthrie og gruppa Shenandoah (dikt «Victor Jara» av Adrian Mitchell; musikk av Arlo Guthrie)
Paradise Valley

**Paradise Valley** er en by i Maricopa County i Arizona, ikke langt fra delstatshovedstaden Phoenix. Paradise Valley er en av Arizonas mer eksklusive steder å bo, med en gjennomsnittlig boligpris på 1,74 millioner USD. Mange boliger overstiger også 5 millioner, og noen 20 millioner. Kjente personer som Rob Halford, Mike Tyson og Dan Quayle bor her, mens Barry Goldwater døde her i 1998.

## Referanser


## Eksterne lenker
*